als_Latn dik_Latn sag_Latn
Deputeti Mark Frroku i akuzuar nga prokuroria për dëshmi të rreme në çështjen e hapur në hetim pas akuzave të Tom Doshit, ka reaguar ashpër sot ndaj dyshimeve të prokurorisë së përgjithshme se aim und të arratiset nga Shqipëria.
“Përmes këtyre radhëve dua që të shkurajoj të gjithë gojët e liga se unë Mark Frroku, deputet i Kuvendit të Shqipërisë dhe kryetar i Partisë Kristian Demokrate paskam rrezik për arratisje, pasi e kam shprehur publikisht gatishmërinë maksimale për tu përballur me ligjin dhe drejtësinë për të gjitha akuzat që më janë bërë këto ditë”, shkruan Mark Frroku në reagimin e tij.
Ai thekson se “arratisja është vetëm në mendjen e atyre që më kanë cënuar mua si qytetar, politikan dhe i zgjedhur”.
Unë i kam hedhur poshtë me neveri të gjitha akuzat e ngritura ndaj meje dhe tani jam në të drejtën time për tu mbrojtur në të gjitha instancat ligjore, si i zgjedhur dhe si qytetar i Republikës së Shqipërisë, përfundon reagimin e tij Mark Frroku.
als_Latn als_Latn als_Latn als_Latn